তেজপুৰঃ চিকিৎসা খণ্ডৰ উন্নয়ণৰ ঢাক-ঢোল বজালেও গ্ৰাম্য অঞ্চলত প্ৰকৃততে তেনে ধৰণৰ কোনো উন্নয়ণ হোৱা দেখা নযায়৷ ৰাজ্যৰ বহু চিকিৎসালয়ত চিকিৎসক নাৰ্ছ নোহোৱাৰ লগতে যন্ত্ৰ-পাতি নোহোৱাৰ অভিযোগ উত্থাপন হয়৷ গ্ৰাম্য অঞ্চলৰ বহু লোকে চিকিৎসক বিছাৰি হায়ঃৰাণ হ'ব লগা হয়৷ তাৰ মাজতে ৰাজ্যখনৰ দ্বিতীয় খন তথা ব্ৰহ্মপুত্ৰৰ উত্তৰ পাৰৰ একমাত্ৰ যক্ষ্মা ৰোগৰ চিকিৎসালয়ে গভীৰ সংকটত পৰাৰ অভিযোগ উত্থাপন হৈছে৷ তেজপুৰৰ ঔগুৰি পাহাৰত ১৯৬০ত প্ৰতিষ্ঠা কৰা ৰাজ্যৰ দ্বিতীয় খন চন্দ্ৰ নাথ লক্ষীনাথ স্মৃতি যক্ষ্মা চিকিৎসালয়ত বিগত ছেপ্তেম্বৰ মাহৰ পৰা ৰোগীৰ বাবে খাদ্য যোগান বন্ধ কৰি ৰখাৰ ভয়াবৰ অভিযোগ উত্থাপন হৈছে৷ ঠিকাদাৰে খাদ্য যোগান বন্ধ কৰি ৰখাৰ অভিযোগ উত্থাপন হৈছে।
হাহাকাৰ, যক্ষ্মা ৰোগীক চৰকাৰে যোগান ধৰা নাই খাদ্য, গভীৰ সংকটত ৰাজ্যৰ দ্বিতীয় খন চিকিৎসালয়